Predsjednikovi savjetnici utjecajniji nego ministri (5/9/01) - 2001-09-05
Predsjednik i dužnosnici Bijele kuće stvaraju politiku, članovi kabineta je provode - piše <i>Washington Post</i>
Na naslovnici , nalazi se članak pod naslovom: Kabinet predsjednika Busha - na stražnjem sjedištu. Predsjednik Bush vrlo se rijetko konzultira s članovima svog kabineta - odlučujuću riječ u kreiranju politike imaju njegovi savjetnici, dakle ono što se podrazumijeva pod terminom "Bijela kuća". Recimo, Christine Todd Whitman, ranije guvernerica savezne države New Jersey, a sada ministrica za zaštitu okoliša, priznala je da s predsjednikom uglavnom razgovara o psu, terijeru Barneyu, kojeg mu je poklonila. Ministar stanovanja i urbanog planiranja Mel Martinez, upitan je li ikada o nečemu govorio na sastancima kabineta, odgovorio je: "Dva puta! Na jednom sastanku me predsjednik zamolio da povedem molitvu, pa sam to i učinio." To, doduše, nije ništa novo. Kako piše , već 50 godina, moć se postupno premješta s vlade na sve brojnije osoblje Bijele kuće. Dnevnik na svojoj se naslovnici bavi viješću koja je prilično protresla Wall Street - spajanje kompjuterskih divova Hewlett-Packarda i Compaqa. Njujorška je burza, piše , ovo spajanje dočekala vrlo hladno, gledajući ga prvenstveno kao priznanje slabosti obiju kompanija. "Dva gubitnika ne čine dobitnika," citira njujorški list riječi jednog utjecajnog burzovnog analitičara. U ponedjeljak navečer, kada je najavio kupnju Compaqa, Hewlett-Packard je izgledao kao div na putu da postane još veći div, piše . No, sinoć, nakon prezrivih reakcija ulagača i pada cijena dionica obje kompanije, Hewlett Pacard više je nalikovao potencijalnoj žrtvi, nego pobjedniku.